Lav et referat af nedenstående tekst:

Tekst:
Det er næsten to år siden, at den bare 26-årige Nikolaj Lundsgaard Beermann mistede livet i en bilulykke og Maria Camilla Lundsgaard Beermann mistede sin søn. Derfor har sønnens gravsted på Hirtshals Kirkegård i dag en stor betydningen for Maria og for resten af familien - det er her, de kan besøge Nikolaj. Onsdag ventede der dog Maria en ubehagelig overraskelse ved gravstedet. For de figurer, som løbende er kommet til, er nu væk. Willow Tree figurerne har en ganske særlig betydning, for det er nogle, Nikolajs mormor har købt til ham på mærkedage, som har været ekstra hårde, efter hans død. Tyveriet har fået Maria til at dele en efterlysning på Facebook, hvor hun også udlover en dusør til den, der kan fortælle, hvem der står bag tyveriet. - Jeg synes, at nu går det over gevind. Det er så usselt. Figurerne har en enorm betydning for os, det har de jo ikke for dem, der stjæler, siger Maria Camilla Lundsgaard Beermann til TV2 Nord. Ikke første gang Det er ikke første gang, der er blevet stjålet fra gravstedet. Førhen lagde Nikolajs venner gerne en energidrik på gravstedet, men de var nødt til at stoppe, fordi de altid blev stjålet. Der blev også lavet en en blomsterholder, der lignede en energidrik, men også den forsvant. Også ved andre gravsteder på kirkegården er der før sket tyverier. -	Jeg føler, at andre nu skal bestemme, hvad vi kan have derovre. Jeg forstår det simpelthen ikke, siger Maria Camilla Lundsgaard Beermann. Hun fortæller, at kirkens overvågning desværre ikke rækker til Nikolajs gravsted, hvorfor der ikke er meget at gå efter. Hun håber dog, at opslaget kan være med til at bringe figurerne tilbage. - Vi kan godt købe nye, men det er ikke det samme, for de har jo en betydning. Familien vil ikke stoppe med at lægge ting på graven, men de håber, at tingene fremover kan ligge i fred. Tyveriet er nu politianmeldt.

Referat:
Familien har udlovet en dusør på 500 kroner til den, der kan fortælle, hvor figurerne fra Nikolajs gravsted er.